এখন ৪জি ফোন কিনবেন? না ৫জি ফোনের জন্য অপেক্ষা করবেন? | Should you buy a 4G phone now or wait for 5G phones in India?- Bengali Gizbot
| Updated: Saturday, October 5, 2019, 10:59 [IST]
২০১৯ সালে গোটা বিশ্বের বাজারে একের পর এক ৫জি স্মার্টফোন লঞ্চ হয়েছে। দক্ষিণ কোরিয়া, মার্কিন যুক্তরাষ্ট্রের মতো দেশে ইতিমধ্যেই ৫জি নেটওয়ার্ক পরিষেবা শুরু হয়েছে। যদিও ভারতে একের পর এক ৪জি স্মার্টফোন লঞ্চ করছে স্মার্টফোন প্রস্তুতকারী কোম্পানিগুলি।
সম্প্রতি চারতে লঞ্চ হওয়া ওয়ানপ্লাস, স্যামসাং, হুয়াওয়েই, এলজি এর মতো প্রিমিয়াম স্মার্টফোনে ৪জি সাপোর্ট রেখেছে। এই সব স্মার্টফোনেই লেটেস্ট স্পেসিফিকেশন থাক্লেও ৫জি সাপোর্ট থাকছে না। যদিও মার্কিন যুক্তরাষ্ট্র ও দক্ষিণ কোরিয়াতে একই ফোনের ৫জি ভার্সান লঞ্চ হয়েছে।
ইতিমধ্যেই লঞ্চ হয়েছে স্যামসাং গ্যালাক্সি এস ১০ ৫জি সহ একাধিক ৫জি ফ্ল্যাগশিপ স্মার্টফোন। এছাড়াও ৫জি দুনিয়ায় পা রেখেছে শাওমি। সম্প্রতি লঞ্চ হয়েছে মি মিক্স আলফা।
পঞ্চম জেনারেশন নেটওয়ার্ক কানেক্টিভিটি প্রযুক্তি হল ৫জি। ৫জি নেটওয়ার্কে ৪জি নেটওয়ার্কের থেকে অনেকটা বেশি ডাউনলোড স্পিড পাওয়া যাবে। ৫জি নেটওয়ার্কে কোয়াড এইচডি কোয়ালিটি সিনেমা এক মিনিটের মধ্যে ডাউনলোড হয়ে যাবে। এর সাথেই স্মার্টহোম, আইওটি ও কনসোল গেমিং দুনিয়ায় বিপ্লব আনবে ৫জি নেটওয়ার্ক।
আপনি ৫জি স্মার্টফোনের জন্য অপেক্ষা করবেন?
ভারতে ৫জি নেটওয়ার্ক বাণিজ্যিকভাবে শুরু হতে এখনও অনেক সময় লেগে যাবে। এখনো ৫জি স্পেকটার্ক নিলাম শুরু করেনি কেন্দ্র। স্পেকটার্ম নিলামের পরে পরীক্ষামুলকভাবে ৫জি নেটওয়ার্ক শুরু করবে কোম্পানিগুলি। তার পরে ভারতে বাণিজ্যিকভাবে ৫জি নেটওয়ার্ক শুরু হবে। এর ফলে অন্তত এক বছরের মধ্যে ভারতে ৫জি পরিষেবা শুরু হওয়ার সম্ভাবনা কম।
এছাড়াও ৫জি পরিষেবা শুরু হলে শুরুতে ৫জি ডেটা প্ল্যানের দাম আকাশছোঁয়া হবে। তাই শুরুতে খুব কম মানুষ এই পরিষেবা ব্যবহার করতে পারবেন।
সেই কারনে এখনই ৫জি ফোনের জন্য অপেক্ষা করার সময় আসেনি। এখন স্মার্টফোন কিনলে শক্তিশালী চিপসেটের ৪জি স্মার্টফোন কেনার চেষ্টা করুন। আপাতত ইউরোপ ও মার্কিন মুলুকের বাজারে ৫জি স্মার্টফোন লঞ্চ হলেও এখনই ভারতে কোন ৫জি স্মার্টফোন লঞ্চের পরিকল্পনা নেই।